Hy sê terwyl hy in die tronk was, het hy sy hart vir die Here gegee en “God het my in ’n droom gewys Hy gaan my uitlei uit die gevangenis. Ek was ’n druglord en het baie families se lewens verwoes.
“God het aan my ’n gawe gegee wat baie se harte gaan aanraak deur dié musiek. Dis nou die tyd om in my roeping in te stap.
“Ek het nooit geweet ek kon skryf nie, maar ek het jare gelede ’n profetiese woord gekry dat ek my eie liedere sal skryf en deur die wêreld sal toer.”
“Daardie dag het ek nie woorde gehad nie, want dit was ’n verrassing. Die oomblik was so groot, dit het my nuwe hoop gegee vir my toekoms.
“Dit was ’n onvergeetlike er­varing om my nuwe album in Johannesburg op te neem. Ek was bevoorreg om saam met die regisseur Henry Philemon te werk.”
Dis Herbie se vierde album en hy het ’n groot verwagting dat die album goed sal vaar. Volgens hom is dit baie moeilik in die musiek­bedryf, veral as jy nog nie so bekend is nie.